19. ΝΟΜΟΣ υπ’ αριθ. 444 της 29/29 Σεπτ. 1976 (ΦΕΚ Α΄ 259) Περί παρατάσεως της προθεσμίας του Ν.Δ. 791/1970 «περί τροποποιήσεως του Νόμ. 3949/1959 «περί ατελούς εισαγωγής μηχανολογικού εξοπλισμού προς εκσυγχρονισμόν των βιομηχανικών και βιοτεχνικών εγκαταστάσεων και άλλων τινών διατάξεων». Άρθρ.1.-Η ισχύς των διατάξεων του άρθρ. 1 του Ν.Δ. 791/1970 παρατείνεται αφ’ ης έληξε, δια τον εκ του εξωτερικού εισαχθέντα, μέχρι της 31ης Δεκ. 1975, μηχανικόν εξοπλισμόν, ούτινος η παραγγελία αποδεδειγμένως εγένετο από της 1ης Νοεμ. 1974. Άρθρον 8. Με αποφάσεις ή διαταγές του Υπουργού των Οικονομικών ρυθμίζεται κάθε άλλη λεπτομέρεια, για την εφαρμογή της παρούσης αποφάσεως. Η απόφαση αυτή να δημοσιευθεί στην Εφημερίδα της Κυβερνήσεως. Άρθρ.2.-Η ισχύς του παρόντος άρχεται από της δημοσιεύσεως του δια της Εφημερίδος της Κυβερνήσεως. 20. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΕΜΠΟΡΙΟΥ, ΒΙΟΜΗΧΑΝΙΑΣ ΚΑΙ  ΕΝΕΡΓΕΙΑΣ Αριθ. Δ. 632/256 της 24 Ιουν./7 Ιουλ. 1978 (ΦΕΚ Β΄ 605) Περί απλουστεύσεως διαδικασιών καθορισμού πρώτων υλών χρησιμοποιουμένων για την παραγωγή εξαγομένων προϊόντων, βάσει στοιχείων τεχνικών προδιαγραφών, επαληθεύσεως, χημικής αναλύσεως δειγμάτων ή προτύπου δείγματος. Έχοντας υπόψη: 1.Τις διατάξεις του Νόμου 2861/54 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων». 2.Τις διατάξεις του άρθρου 2 του Νόμου 4607/30 «περί τροποποιήσεως διατάξεών τινων των περί Τελωνειακού Δασμολογίου Νόμων», και 3.Την από 24.5.78 γνωμοδότηση της επιτροπής του άρθρου 6 του ανωτέρω νόμου 2861/54, αποφασίζουμε: Άρθρον 1. Ορισμοί. Ό,που στις διατάξεις της παρούσης αναφέρονται οι όροι: α)Πρώτες ύλες, νοούνται κύριες και βοηθητικές, ως και μέρη, εξαρτήματα και λοιπά υλικά. β)Δασμοί, νοούνται και οι συνεισπραττόμενοι μ’ αυτούς φόροι, ως και λοιπές επιβαρύνσεις. γ)Ενδιαφερόμενος, νοείται ο εξαγωγέας ή ο βιομήχανος παραγωγής των εξαγομένων προϊόντων, καθώς και κάθε πρόσωπο που δικαιούται επιστροφής δασμών. δ)Παραγωγή, νοείται και η κατασκευή ή η συναρμολόγηση. ε)Υπεύθυνη δήλωση, νοείται η από το Ν.Δ. 105/69 προβλεπομένη. Άρθρον 2. Πρώτες ύλες βάσει τεχνικών προδιαγραφών. 1.Εφόσον ζητείται ο καθορισμός των πρώτων υλών, από τις οποίες παράγονται τα εξαγόμενα προϊόντα, βάσει υφισταμένων τεχνικών προδιαγραφών, προκειμένου ο ενδιαφερόμενος να τύχει των διευκολύνσεων της παρούσης αποφάσεως, πρέπει να δηλώσει υπεύθυνα στην αρμόδια για την επιστροφή των δασμών τελωνειακή αρχή, ότι για τα εξαγόμενα προϊόντα υφίστανται τεχνικές προδιαγραφές, καθώς και αν οι τεχνικές αυτές προδιαγραφές είναι ή όχι θεωρημένες από δημόσια υπηρεσία να υποβάλλει δε αυτές στην ανωτέρω τελωνειακή αρχή. 2.Εάν οι κατά την προηγουμένη παράγραφο προδιαγραφές είναι θεωρημένες από δημόσια αρχή, δεν θα ενεργείται κανένας έλεγχος για τον καθορισμό των στοιχείων που περιλαμβάνονται σ’ αυτές. 3.Εάν οι κατά την ανωτέρω παράγραφον 1 τεχνικές προδιαγραφές δεν είναι θεωρημένες από δημόσια αρχή, ο έλεγχος για την επαλήθευση και τυχόν αναπροσαρμογή των στοιχείων αυτής θα ενεργείται, κατόπιν αιτήσεως του ενδιαφερομένου, από επιτροπή συγκροτουμένη από τον προϊστάμενο της αρμοδίας για την επιστροφή των δασμών τελωνειακής αρχής και αποτελουμένης: α)από έναν τελωνειακό υπάλληλο με βαθμό τουλάχιστον 5ο, ως πρόεδρο, β)από έναν εφοριακό υπάλληλο και γ)από ένα χημικό του οικείου παραρτήματος του Γενικού Χημείου του Κράτους ή από έναν τεχνικό του Υπουργείου Βιομηχανίας και Ενεργείας, οριζομένους από τους προϊσταμένους των υπηρεσιών τους, βάσει αιτήσεως της ανωτέρω τελωνειακής αρχής. 4.Ο κατά την προηγουμένη παράγραφο έλεγχος δύναται να είναι δειγματοληπτικός και να περιορίζεται στις πρώτες ύλες που παρουσιάζουν μεγαλύτερο δασμολογικό ενδιαφέρον. Άρθρον 3. Πρώτες ύλες βάσει επαληθεύσεως. 1.Εφόσον ζητείται ο καθορισμός των πρώτων υλών, από τις οποίες παρήχθησαν τα εξαγόμενα προϊόντα, με βάσει τα στοιχεία της επαληθεύσεως κατά την εξαγωγήν, προκειμένου ο ενδιαφερόμενος να τύχει των διευκολύνσεων του άρθρου 6 της παρούσης, πρέπει να δηλώσει υπεύθυνα στην αρμόδια τελωνειακή αρχή τις πρώτες ύλες που χρησιμοποιήθηκαν για την παραγωγήν μιας μονάδας εξαγομένου προϊόντος. 2.Με βάση τα στοιχεία της κατά την προηγουμένη παράγραφο δηλώσεως, ο αρμόδιος ελεγκτής προβαίνει σε δειγματοληπτική επαλήθευση των στοιχείων της δηλώσεως και στον καθορισμό των πρώτων υλών, κατ’ είδος και ποσότητα, αναγράφων αυτά στο παραστατικό εξαγωγής ή επισυνάπτων σ’ αυτό την επαληθευθείσα δήλωση, θεωρημένη απ’ αυτόν. Άρθρον 4. Πρώτες ύλες βάσει χημικής αναλύσεως. 1.Εφόσον ο καθορισμός των πρώτων υλών, από τις οποίες παρήχθησαν τα εξαγόμενα προϊόντα, με βάση τα στοιχεία της χημικής αναλύσεως δειγμάτων λαμβανομένων κατά την εξαγωγήν, προκειμένου ο ενδιαφερόμενος να τύχει των διευκολύνσεων της παρούσης, πρέπει να δηλώσει υπεύθυνα στην τελωνειακή αρχή εξαγωγής τις πρώτες ύλες που χρησιμοποιήθηκαν για την παραγωγή μιας μονάδας εξαγομένου προϊόντος. Η υπεύθυνη αυτή δήλωση θα συνυπογράφεται και από το χημικό του εργοστασίου του ή από άλλον ιδιώτη χημικό. 2.Με βάση την κατά την προηγουμένη παράγραφο δήλωση, ο αρμόδιος ελεγκτής θα λαμβάνει, κατά τα καθιερωμένα, αντιπροσωπευτικά δείγματα εις διπλούν, εκ των οποίων το μεν ένα θα αποστέλλεται στο Γενικό Χημείο του Κράτους ή το οικείο παράρτημα αυτού, για τη διενέργεια δειγματοληπτικής επαληθεύσεως και δη στις πρώτες ύλες που παρουσιάζουν μεγαλύτερο δασμοφορολογικό ενδιαφέρον και τον καθορισμό του είδους και της ποσότητας που χρησιμοποιήθηκαν για την παραγωγή τους, το δε δεύτερο θα φυλάσσεται στην τελωνειακή αρχή επί ένα μήνα από της γνωστοποιήσεως του αποτελέσματος της χημικής αναλύσεως στον ενδιαφερόμενο, για την περίπτωση εγέρσεως αμφισβητήσεως. Αντί της λήψεως δειγμάτων ετοίμου είδους, θα γίνονται δεκτά από τον ελεγκτή τα προσκομιζόμενα από τον ενδιαφερόμενο δείγματα, εφ’ όσον είναι αντιπροσωπευτικά των χρησιμοποιηθέντων πρώτων υλών. (Μετά την σελ. 458,12) Σελ. 458,13 Τεύχος 676-Σελ. 67 Ατέλειες υπέρ της βιομηχανίας 30.Ζ.θ.19-20 3.Τα αποτελέσματα της χημικής αναλύσεως θα καταχωρούνται στο οικείο παραστατικό εξαγωγής προ της εκδόσεως αντιγράφου αυτού, ως δικαιολογητικού επιστροφής των δασμών. Άρθρον 5. Πρώτες ύλες βάσει προτύπου δείγματος. 1.Εφόσον ζητείται ο καθορισμός των πρώτων υλών, από τις οποίες παρήχθησαν τα εξαγόμενα προϊόντα, με βάση τα στοιχεία προτύπου δείγματος, προκειμένου ο ενδιαφερόμενος να τύχει των διευκολύνσεων της παρούσης, πρέπει να υποβάλλει στο Υπουργείο Οικονομικών σχετική αίτηση, συνοδευομένη από το πρότυπο δείγμα εις διπλούν και τις προδιαγραφές αυτού, βεβαιωμένες με υπεύθυνη δήλωση αυτού και του χημικού ή άλλου ειδικού του εργοστασίου του ή άλλου ιδιώτη αντίστοιχης ειδικότητος. 2.Το Υπουργείο Οικονομικών θα μεριμνά για την συγκρότηση επιτροπής, για τη, σύμφωνα με τις ισχύουσες διατάξεις, δειγματολογική επαλήθευση των κατά την προηγουμένη παράγραφο στοιχείων και την φύλαξη του προτύπου δείγματος και των στοιχείων της συνθέσεως αυτού στο Γενικό Χημείο του Κράτους ή το οικείο παράρτημα αυτού. 3.Κατά την εξαγωγή του προϊόντος, για το οποίο υπάρχει επαληθευμένο, κατά τ’ ανωτέρω, πρότυπο δείγμα, θα λαμβάνεται από τον αρμόδιο ελεγκτή δείγμα αυτού ή αντιπροσωπευτικό δείγμα των πρώτων υλών αυτού, το οποίο και θα αποστέλλεται στο Γενικό Χημείο του Κράτους ή το οικείο παράρτημα αυτού, όπου φυλάσσεται το πρότυπο δείγμα, προκειμένου να διαπιστωθεί η ταυτότητα του εξαγομένου προϊόντος προς το πρότυπο δείγμα. Άρθρον 6. Η αρμόδια για την επιστροφή των δασμών τελωνειακή αρχή, με βάση τα στοιχεία των τεχνικών προδιαγραφών, της επαληθεύσεως κατά την εξαγωγή της χημικής αναλύσεως δειγμάτων ληφθέντων κατά την εξαγωγή ή του προτύπου δείγματος, όπως καθορίσθηκαν κατά τους ορισμούς, αντίστοιχα, των ανωτέρω άρθρων 2, 3, 4 και 5, θα προβαίνει στις απαραίτητες ενέργειες για την επιστροφή των δασμών, εφαρμόζουσα, κατά τα λοιπά τις ισχύουσες σχετικές διατάξεις. Άρθρον 7. Οι διατάξεις της παρούσης αποφάσεως εφαρμόζονται, ανάλογα και για την πίστωση των μεταποιήσεων πρώτων υλών, που παραλαμβάνονται με προσωρινή ατέλεια, για την παραγωγή εξακτέων προϊόντων. Σελ. 458,14 Τεύχος 676-Σελ. 68 